මේ දිනවල අති සාර්ථක අන්දමින් තිරගත වන ශ්‍රී සිද්ධාර්ථ ගෞතම චිත්‍රපටයේ සුජාතා සිටු දියණියගේ චරිතයට පණ පොවන්නේ ද ඇයයි.මිචෙල් ෆොන්සේකාගේ ‘සැඩ සුළං’ ටෙලි නාට්‍යයෙන් ටෙලි නාට්‍ය රංගනනයට පිවිසි ඇය දේදුනු පාලම, පූජා, මිරි¼ගුª නදිය, වසන්ත කුසලාන, කුවෙර වර, තිමිර, කාව්‍යා, මයුර අසපුව, සුභා, ඇබෑර්තු ඇත වැනි ටෙලි නාට්‍ය ඔස්සේ ප්‍රේක්ෂක හදවත් තුළ නොමැකෙන මතක සටහන් තබමින් 2007 වසරේ පැවැති සුමති ටෙලි සම්මාන උළෙලේ ජනප්‍රියම නිළිය ලෙස ද සම්මානයට පාත්‍ර වූවාය. 2010 වසරේ සුමති ටෙලි සම්මාන උළෙලේ දී ‘සිනිඳු පියාපත්’ ටෙලි සිත්තමේ රංගනය වෙනුවෙන් ද කුසලතා සම්මානයක් දිනා ගැනීමට ඕෂධී සමත් වූවාය.ගුවන් විදුලියේ ළමා පිටියෙන් ළමා නිවේදිකාවක ලෙස නිවේදන ක්ෂේත්‍රයට පිවිසෙමින් ඕෂධී රූපවාහිනී වැඩසටහන් ඉදිරිපත් කරමින් නිවේදන කටයුතු සඳහා ද සිය දායකත්වය ලබා දෙන්නීය.